München  München: keskaja tollitülidest tekkinud linn on tasahilju Saksamaa kolmandaks linnaks kasvanud. Münchenis elab pea sama palju inimesi kui terves Eestis kokku - 1,3 miljonit. Ja kui sakslased teavad Münchenit eelkõige Siemensi, AGFA või BMW linnana, siis eestlastele  meenuvad eelkõige 1972. aasta olümpiamängud ning Jaan Taltsi ja Jüri Tarmaku kuldsed medalid. Või teinegi "kuldne" - õlu. München korraldab maailma suurimat õllejoomingut "Oktoberfest", mis kestab pea kaks nädalat ja külalisi loetakse 10 miljoni kanti, Mümchenis asub maailma suurim õllesaal, mis püstitati juba 1829 ja kuhu mahub korraga istuma 5500 inimest ning kus päevas rüübatakse 48 000 l kesvamärjukest. Ikka sellesama õllega seoses võib München eputada maailma vanima toiduaineteseadusega: 1487. aastal  kirjapandud seadus lubab õlle koostisesse "ainult otra, humalat ja vett".